kardosdrur/scandi-wiki huggingface dataset:
Joel Antônio Martins

Joel Antônio Martins (23. november 1931 – 1. januar 2003) var en brasiliansk fodboldspiller, der med Brasiliens landshold vandt guld ved VM i 1958 i Sverige. Han spillede brasilianernes to første kampe i turneringen.

Martins spillede på klubplan primært for Flamengo i hjemlandet. Han havde også et ophold hos Valencia CF i Spanien.

Referencer 

Fodboldspillere fra Brasilien
Fodboldspillere fra Clube de Regatas do Flamengo
Fodboldspillere fra Valencia CF
Verdensmestre i fodbold
Paul Allaerts

Paul Allaerts (født 9. juli 1964 i Mol, Belgien) er en belgisk fodbolddommer. Han har dømt fodbold siden 1985 og har været dommer i Jupiter League i Belgien siden 1996. Han er 186 cm høj og vejer 84 kilo.

Karriere 
8 kampe i UEFA Champions League
7 kamper i UEFA-cupen
Flere EM- og VM-kvalificeringskampe

noter

Links
 Weltfussball.de

Fodbolddommere fra Belgien
Republique

Teater Republique  blev stiftet i 2009 og ligger på Østerfælled Torv på Østerbro i København. Teatret er en selvejende institution under paraplyorganisationen Det københavnske teatersamarbejde. Republiqe blev indledningsvis ledet af de tre direktører Martin Tulinius, Hans Christian Gimbel og Rasmus Adrian. Den 1. april 2016 blev det offentliggjort, at Republique skulle lægges sammen med Østre Gasværk Teater. Sammenlægningen skete den 1. juli 2017, og den 1. september 2017 tiltrådte Emmet Feigenberg som ny direktør for Østerbro Teater. I marts 2022 blev Lene Christensen administrerende direktør for Østerbro Teater, mens Rikke Hedeager blev teaterchef for Teater Republique.  

Profilen er nyskabende teater med særligt henblik på klassikere i nye formgreb, international scenekunst samt en udfordring af teaterbegrebet.

Republique har under ledelse af Martin Tulinius og Hans Christian Gimbel haft fokus på bl.a. store nycirkusforestillinger som Fibonacci, gæstespillet La Vie af gruppen Les 7 doigts de la main, Donka og Dalì af Compagnia Finzi Pasca samt co-produktionen Bosch’ drøm med Les 7 doigts de la main, som efter premieren på Republique i 2016 har turneret i Frankrig, Hong Kong og Sverige. 

Republiques største internationale succes er forestillingen The Tiger Lilies perform Hamlet, instrueret af Martin Tulinius, som siden premieren i 2012 og med støtte fra Wilhelm Hansen Fonden har turneret i Sverige, England, Mexico, Canada, Holland, Schweiz, Polen, Tyrkiet, Australien, Colombia, Sydkorea, Kina, Argentina, Chile og Italien.

Andre internationale samarbejder har været med den spanske teatergruppe Teatro de los Sentidos om de immersive teaterforestillinger City Puzzle og Mørkets hjerte.

Martin Tulinius udviklede sammen med gastronomisk iscenesætter Mette Martinussen madteatergenren med forestillingerne Vølvens spådom og Snedronningen. Madteaterforestillingen Festen blev instrueret af Rolf Heim efter Martin Tulinius’ død. 

Republique har desuden lavet store samarbejder med forskellige scenekunstgrupper, bl.a. med Hotel Pro Forma som kunstnergruppe in residens om forestillingerne Den der hvisker lyver og Latter i mørket og egenproduktioner med gruppen SIGNA, der lavede Salò og Ventestedet, samt med teatergruppen Fix&Foxy, der udviklede forestillingen Ungdom, som blev tildelt en Reumert i kategorien Årets særpris 2015. 

I 2010 blev Republique tildelt Den Danske Designpris for en nyskabende, visuel identitet skabt i samarbejde med designbureauet Scandinavian DesignLab.

Eksterne kilder og henvisninger 
 Republique

Teatre i København
Østerbro
Etableret i 2009
Edvaldo Alves de Santa Rosa

Edvaldo Alves de Santa Rosa bedre kendt som Dida (26. marts 1934 – 17. september 2002) var en brasiliansk fodboldspiller, der med Brasiliens landshold vandt guld ved VM i 1958 i Sverige. Han var dog kun på banen i brasilianernes første kamp i turneringen. I alt nåede han at spille seks landskampe.

Dida spillede på klubplan for Flamengo i hjemlandet.

Også målmanden Nélson de Jesús Silva kendes under navnet Dida.

Referencer 

Fodboldspillere fra Brasilien
Fodboldspillere fra Clube de Regatas do Flamengo
Verdensmestre i fodbold
Fodboldspillere fra Atlético Junior
Guy Goethals

Guy Goethals (født 26. december 1952) er en tidligere belgisk fodbolddommer som er mest kendt for at have dømt en gang i EM 1992 og en kamp i EM 1996.

Karriere

EM 1996 
 19. juni 1996:   –   0–0 (gruppespil)

1992 
 15. juni 1992:  –   2–0 (gruppespil)

Fodbolddommere fra Belgien
Pepe

Pepe er tilnavnet for flere personer, blandt andet:

 José Macia – (f. 1935) – tidligere brasiliansk fodboldspiller og dobbelt verdensmester.
 Képler Laveran Lima Ferreira – (f. 1983) – brasiliansk-portugisisk fodboldspiller fra Beşiktaş.
 José Manuel Reina – (f. 1982) – spansk fodboldmålmand fra Liverpool også kaldet Pepe Reina

Se også 
 Simone Pepe – italiensk fodboldspiller
José Macia

José Macia bedre kendt som Pepe (født 25. februar 1935 i Santos, Brasilien) er en tidligere brasiliansk fodboldspiller (venstre midtbane) og -træner og dobbelt verdensmester med Brasiliens landshold.

Han blev født i Santos hvor han gennem hele karrieren var tilknyttet den lokale klub Santos FC. Her var han holdkammerat med blandt andet Pelé.

Pepe er også kendt for sine præstationer for Brasiliens landshold. Han spillede mellem 1955 og 1965 34 landskampe for brasilianerne. Han blev verdensmester med holdet ved både VM i 1958 i Sverige og VM i 1962 i Chile.

Efter at have indstillet sin aktive karriere fungerede Pepe desuden som træner. Han stod blandt andet i spidsen for sin gamle klub som aktiv, Santos, men var også ansvarshavende for blandt andet São Paulo FC og Perus landshold.

Referencer

Eksterne henvisninger

Fodboldspillere fra Brasilien
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Fodboldspillere fra Santos FC
Verdensmestre i fodbold
Fodboldtrænere fra Brasilien
Personer fra Santos
Johannes Scherr

Johannes Scherr (3. oktober 1817 i Hohenrechberg ved Schwäbisch Gmünd – 21. november 1886 i Zürich) var en tysk forfatter.

Han studerede 1837—40 i Tübingen filosofi, historie og litteratur, blev derpå lærer i sin broder Thomas Scherrs skole ved Winterthur, men rejste 1843 til Stuttgart og begyndte at tage ivrig del i det politiske liv.

Han udgav skriftet Württemberg im Jahre 1844, hvori han slutter sig til de liberale frihedsmænd. 1848 blev han frisindet medlem af deputeretkamret, men måtte åaret efter på grund af sin demokratiske politik under revolutionen flygte til Schweiz.

Han holdt Universitetsforelæsninger i Zürich, hvor han
1860 blev Prof. i Historie og Litteratur ved
Polytechnikum, efter at have tilbragt de
foregaaende Aar i Winterthur. Han har som
Kulturhistoriker ydet en betydelig Indsats, er en
udmærket Fortæller, ofte tendentiøs, bidende i
sin Argumentation, hensynsløs i sine Domme.
Hans »Allgemeine Geschichte der Literatur«
(1851) er for sin Tid et meget værdifuldt og
grundlæggende Værk (10. Opl. 1900), oversat
paa Dansk af Winkel-Horn; stadig benyttes
»Deutsche Kultur- und Sittengeschichte« (1852,
11. Opl. 1902). Bl. S.’s mange andre Bøger maa
fremdeles mævnes: »Blücher, seine Zeit und
sein Leben«, »Das Trauerspiel in Mexiko«,
Romanen »Schiller«, »Michel, Geschichte eines
Deutschen unserer Zeit«, der har autobiografisk
Værd, »Novellenbuch« (10 Bd, 1873—74, ny
Udg. 1907), »Gröszenwahn«, »Hammerschläge
und Historien«, »Menschliche Tragikomödie ges.
Studien« (12 Bd, 1884). S.’s Lyrik har nu kun
tidshistorisk Interesse, f. Eks. »Laute und leise
Lieder« og »Der Genius«. Hans Forfatterskab
er præget af Tiden, han tilhørte, og de sociale
og politiske Bevægelser, han viede sin bedste
Stræben. I »Von 1849—51« (2 Bd, 1868 og 1870, 2.
Opl. under Titlen »Ein weltgeschichtl. Drama«
[1875]) yder han Bidrag til sin Biografi.

Kulturhistorikere
Litteraturhistorikere fra Tyskland
Faglitterære forfattere fra Tyskland
Romanforfattere fra Tyskland
Antônio Wilson Vieira Honório

Antônio Wilson Vieira Honório bedre kendt som Coutinho (født 11. juni 1943 i Piracicaba, Brasilien, død 11. marts 2019) var en brasiliansk fodboldspiller (angriber), der med Brasiliens landshold vandt guld ved VM i 1962 i Chile. Han var dog ikke på banen i turneringen. I alt nåede han at spille 15 landskampe og score seks mål

Moacyr spillede på klubplan primært for Santos FC i hjemlandet. Her var han klubkammerat med andre store brasilianske landsholdsstjerner som f.eks. Pelé og Pepe. Han vandt adskillige nationale og internationale titler med klubben.

Referencer 

Fodboldspillere fra Brasilien
Deltagere ved verdensmesterskabet i fodbold 1962
Fodboldspillere fra Santos FC
Verdensmestre i fodbold
Lars Ahlfors

Lars Valerian Ahlfors (født 18. april 1907, død 11. oktober 1996) var en finsk matematiker, husket for sit arbejde inden for Riemann-flader og hans værk om kompleks analyse.

Baggrund 
Ahlfors blev født i Helsinki. Hans mor, Sievä Helander, døde ved hans fødsel. Hans far, Axel Ahlfors, var professor i ingeniørvidenskab ved Aalto Universitet. Ahlfors-familien talte svensk, så han gik først på privatskole, hvor alle timer blev undervist på svensk. Ahlfors studerede på Helsinki Universitet fra 1924, graduerede i 1928 efter at have studeret under Ernst Lindelöf og Rolf Nevanlinna. Han assisterede Nevanlinna i 1929 i hans arbejde med Denjoys formodning om antallet af asymptotiske værdier af en hel funktion. Han færdiggjorde sin ph.d. fra Helsinki Universitet i 1930.

Eksterne henvisninger 
 Ahlfors-indgang på Harvard University Mathematics departments hjemmeside. 
 Papers of Lars Valerian Ahlfors : an inventory (Harvard University Archives) 
 
 The Mathematics of Lars Valerian Ahlfors, Notices of the American Mathematical Society; vol. 45, no. 2 (February 1998). 
 Lars Valerian Ahlfors (1907–1996), Notices of the American Mathematical Society; vol. 45, no. 2 (February 1998). 
  

Matematikere fra Finland
Modtagere af Fieldsmedaljen
Jesse Douglas

Jesse Douglas (født 3. juli 1897, død 7. september 1965) var en amerikansk matematiker. Han blev født i New York og gik på Columbia College of Columbia University fra 1920–1924. Douglas var en af to vindere af den første Fieldsmedalje, uddelt i 1936. Han blev honoreret for at løse, i 1930, Plateauproblemet. Problemet, der havde været åbent siden 1760, da Lagrange formulerede det, er del af variationsregningen og er også kendt som sæbebobleproblemet. American Mathematical Society tildelte ham Bôcher-prisen i 1943.

Douglas blev senere professor ved City College of New York (CCNY), hvor han underviste indtil sin død.

Matematikere fra USA
Modtagere af Fieldsmedaljen
Jair Marinho de Oliveira

Jair Marinho de Oliveira eller bare Jair Marinho (født 17. juli 1936 i Santo Antônio de Pádua, Brasilien, død 7. marts 2020) var en brasiliansk fodboldspiller (forsvarer), der med Brasiliens landshold vandt guld ved VM i 1962 i Chile. Han var dog ikke på banen i turneringen. I alt nåede han at spille 15 landskampe og score seks mål

Jair Marinho spillede på klubplan primært for Fluminense og Corinthians i hjemlandet. Med Fluminense vandt han i 1959 statsmesterskabet i Rio de Janeiro.

Referencer 

Fodboldspillere fra Brasilien
Fodboldspillere fra Fluminense
Fodboldspillere fra Sport Club Corinthians Paulista
Verdensmestre i fodbold
Vandrende lavtryk

Vandrende lavtryk dannes ved polarfronterne på både den nordlige og den sydlige hemisfære. Her mødes kold luft fra samme retning som polerne og varm luft fra samme retning som ækvator. Tager man udgangspunkt i den nordlige halvkugle afbøjes den kolde luft fra nord til højre og den varme luft ligeså. Den varme luft er lettere end den kolde og går derfor henover noget af det. Varmfronten, den varme luft, der har højtryk, vil dog så blive tiltrukket af koldfronten, den kolde luft, som jo har lavtryk, og gå til venstre i modstrid med corioliskraften og gå mod syd. Med denne nye vindretning presser corioliskraften nu højtrykket væk fra lavtrykket igen og det lykkes højtrykket at komme længere ned mod syd end lavtrykket. Lavtrykket er imidlertid blevet tiltrukket af det oprindelige østgående højtryk. Derfor bevæger højtrykket sig i modstrid med corioliskraften igen mod øst og forenes med den nordgående vind. Derved er ringen sluttet, og der skabes en roterende ring af højtryk omkring lavtrykket, hvor højtrykket presses øst af corioliskraften og lavtrykket presses mod øst pga., at det tiltrækkes af højtrykket. Dette vejrfænomen kaldes en cyklon på den nordlige halvkugle, hvor en sådan bevæger sig mod øst.
På den sydlige halvkugle sker det samme, men i de modsatte retninger; her kaldes det for en anticyklon.

Da trykkraften er stærkere end corioliskraften vil lavtrykket på et tidspunkt indhente højtrykket og trykforskellene, og dermed højtrykket og lavtrykket, forsvinde.

Referencer 

Meteorologi
Vejr
Jurandir

Jurandir de Freitas eller bare Jurandir (12. november 1940 – 6. marts 1996) var en brasiliansk fodboldspiller, der med Brasiliens landshold vandt guld ved VM i 1962 i Chile. Han var dog ikke på banen i turneringen. I alt nåede han at spille 15 landskampe.

Jurandir spillede på klubplan primært hos São Paulo FC i hjemlandet. Han havde også ophold hos blandt andet Corinthians.

Referencer 

Fodboldspillere fra Brasilien
Fodboldspillere fra Sport Club Corinthians Paulista
Fodboldspillere fra São Paulo FC
Verdensmestre i fodbold
John Langenus

John Langenus (8. december 1891 i Antwerpen i Belgien – 1. oktober 1952 i Antwerpen i Belgien) var en belgisk fodbolddommer som dømte historiens aller første VM-finale mellem  og . Kampen endte 4–2 til Uruguay som spillede på hjemmebane.

Langenus var en af det tre europæiske dommere som dømte i VM i 1930. De øvrige to dommerne var belgieren Henri Christophe og Thomas Balway fra Frankrig. De tre dommer rejste med skibet Conte Verde fra Villefranche-sur-Mer som ligger lidt øst for Nice 21. juni 1930. På det samme skib var Jules Rimet, troféet og fodboldrepræsentanter fra Frankrig Rumænien og Belgien. Om bord på skibet var også Costel Radulescu, s træner. Han var også linjemand i to kampe hvor Rumænien ikke spillede med i.

Langenus dømte i sommer-OL 1928 hvor han var dommer i blandt andet i bronzefinalen i Amsterdam. To år senere skulle han dømme i VM i fodbold. Han dømte fire kampe i mesterskabet; to gruppespil en semifinale og finalen.

Langenus dømte også i VM 1934 og VM 1938.Han trak sig tilbage i 1945.

Se også 
Liste over dommere i VM finalen

Fodbolddommere fra Belgien
Dommere i VM i fodbold 1930
Dommere i VM i fodbold 1934
Dommere i VM i fodbold 1938
Fodbolddommere som har dømt VM-finalen
Grand Teton

Grand Teton er et bjerg i Wyoming i det nordlige USA.

Eksterne henvisninger 

Bjerge i USA
Wyoming
Ken Henry Johnsen

Ken Henry Johnsen (født 28. juli 1975) er en norsk fodbolddommer. Han har dømt internationalt under det internationale fodboldforbund FIFA siden 2010, hvor han er placeret i den europæiske dommergruppe som Category 3-dommer, der er det fjerde højeste niveau for internationale dommere. Han debuterede i Tippeligaen i 2009.

Kampe med danske hold 
 Den 12. oktober 2010: U21 Venskabskamp: Danmark – Frankrig 1-3.
 Den 24. marts 2011: U21 Venskabskamp: Danmark – England 0-4.

Referencer

Eksterne henvisninger 
 Kampoversigt 

Fodbolddommere fra Norge
René Ortubé

René Marcelo Ortubé Betancourt (født 26. december 1964 i La Paz) er en boliviansk fodbolddommer. Han dømte en kamp i VM 2000 mellem  og .Han har også dømt i Confederations Cup i 1997 og Copa América fire gange senest i 2007 hvor han dømte Copa América i 2007.

Fodbolddommere
Personer fra Bolivia
Dommere i VM i fodbold 2002
Dommere i Copa América
VEF Irbitis I-16

VEF Irbitis I-16 var et lettisk prototype jagerfly designet af Kārlis Irbītis og fremstillet af VEF i 1939. Videreudvikling af jagerflyet blev standset af den sovjetiske okkupation af Letland og den efterfølgende udrensning af VEF's personale. Selve prototypen blev senere taget af tyske tropper under 2. verdenskrig og afprøvet af Luftwaffe.

I-16 havde et konventionelt monoplan-design med en kompressor og luftkølet V-12 motor af tjekkoslovakisk oprindelse, en to-bladet propel, et aflukket cockpit, og lavtsiddende vinger med afrundede vingespidser. Prototypen havde fast understel med aerodynamisk overdækning, mens der var planlagt optrækkeligt landingsstel på produktionsmodeller. Selvom prototypen var ubevæbnet, så var der indrettet til to Browning maskingeværer i skroget, samt muligheden for en ekstra under hver vinge.

Kildehenvisninger 

Kampfly
Militærfly fra Letland
1-motors propelfly
Spreuerhofstraße

Spreuerhofstraße er verdens smalleste vej og ligger i Reutlingen i Baden-Württemberg i Tyskland. Vejen måler 31 centimeter hvor den er smallest og 50 centimeter hvor den er bredest. Gyden opførtes i 1727 som led i rekronstruktionsarbejdet efter at området var fuldstændig ødelagt efter en omfattende brand i byen i 1726 og er officielt registreret hos matrikelkontoret som byvej nummer 77.

Kildehenvisninger 

Veje i Tyskland
Reutlingen
Hyllie Vandtårn

Hyllie Vandtårn er et vandtårn i bydelen Hyllie i Malmø, Sverige. Vandtårnet er hvidt og antager formen af en svamp. Det er 62 meter højt og kan rumme 10.200 m3 vand. Vandtårnet var færdigopført i 1973, og arkitekt er Kjessler & Mannerstråle via Karl Ivar Stål.

Hyllie Vandtårn er Malmøs nyeste vandtårn. Tårnet var det vindende forslag i en arkitektkonkurrence. Forslaget kaldtes for "Drabant" og udførtes af  Kjessler & Mannerstråle fra Stockholm. Hyllie Vandtårn er et populært Malmøsymbol og står omkring 21 m.o.h. Vandtårnet er belyst og belysningen ændres jævnligt. Standardbelysningen er blå, men f.eks. i julen er belysningen rød. Tidligere fandtes der en restaurant på toppen af vandtårnet, men det nedlagdes i 1996. Fra 1998 til 2008 benyttedes lokalerne til fremsvisninger i pædagogisk øjemed. Fra tidligere at have stået i ensomhed på marken, er Hyllie Vandtårn nu omgærdet af nybyggeri såsom Malmö Arena hvor Danmark vandt Eurovision Song Contest 2013, Skandinaviens største shoppingcenter, Emporia og Hyllie Station.

Eksterne henvisninger 
Udsigt fra Hyllie Vandtårn

Kildehenvinsinger 

Vandtårne i Sverige
Bygninger, konstruktioner og anlæg i Malmø
Styrtløb

Styrtløb er en af de alpine discipliner inden for skisport. Styrtløb har den næsthøjeste fart blandt de alpine discipliner (efter speed skiing), med de risici som deraf følger. De bedste løbere kommer op på hastigheder omkring 150 km/t, men under konkurrencerne i Lauberhornrennen i Wengen, Schweiz, og i Hahnenkammrennen i Kitzbühel, Østrig, ses undertiden hastigheder på 160km/t. Den højeste hastighed blev sat i 2013 af franskmanden Johan Clarey, på 161,3 km/t Fald indebærer ofte alvorlige skader og dødsulykker forekommer.

Banen 
En typisk styrtløbsbane begynder langt oppe på bjerget og bør indeholde høje hastigheder, udfordrende sving, nogle hop samt glatte områder. En styrtløbsbane indeholder kun røde porte. (andre alpine discipliner har både røde og blå).

Løbet 
Et styrtløb indeholder bare et gennemløb. Løberne gør store forberedelser med daglige inspektioner af banen, diskussioner med trænere og holdkammerater og tidstræning. I selve løbet forsøger løberne at svinge så lidt som muligt og prøver at finde den bedste linje for at spare hundrededele af sekunder. Løberne prøver at stå i den såkaldte æggestilling for at minimere luftmodstanden.

Se også 
 Alpin kombination
 Slalom
 Storslalom
 Super-G

Alpint skiløb
Tropisk og subtropisk nåleskov

Tropisk og subtropisk nåleskov er et mindre biom, der forekommer i subtropiske og tropiske klimabælter, dog ikke i de fugtige områder med egentlig regnskov. I tropisk lavland med høj fugtighed er nåletræer sjældne og danner sjældent skove domineret af nåletræer. En undtagelse er de tropiske nåleskove på Sumatra og Filippinerne. I tropiske bjergskove med høj fugtighed (såkaldt "tågeskov") samt i tropiske områder med lavere fugtighed, samt subtropiske områder, forekommer flere tilfælde, omend det almindeligste stadig er nåletræer indblandet i skov domineret af stedsegrønne løvtræer. Der er i praktisk taget alle tilfælde en eller flere arter af fyr (Pinus) der udgør de dominerende nåletræer, ofte i kombination med en eller flere arter af stedsegrøn eg (Quercus). Sådanne skove findes hovedsageligt i Mellemamerika, specielt Mexico, og Caribien. Af de arealmæssigt største sådanne skove er dog de subtropiske fyrreskove i Himalaya.

Mange forskellige nåletræer 
Selvom tropisk og subtropisk nåleskov er et lille biom målt i areal er det kendetegnet ved et meget stort antal forskellige slægter af nåletræer. Der findes ca. 70 slægter af nåletræer og op mod 25 forskellige er repræsenteret i dette biom! Til sammenligning har biomet Taiga, der dækker enorme arealer, kun ca. 7 slægter repræsenteret.. Den store artsrigdom forekommer dog hovedsageligt i relativt fugtige bjergskove. I de mere tørre bjergskove er artsrigdommen mindre og ofte begrænset til forskellige arter af fyr. Fyr er en af de artsrigeste slægter af nåletræer, og en lang række arter er specielt godt tilpasset til tørt, varmt klima.

Kilder 

Skovtyper
Biomer
Kasper Bruun

Kasper Bruun (født den 3. marts 1987 i Pandrup) er en dansk professionel bokser. 

Han er for tiden uden fast kontrakt efter tidligere at have bokset for den danske bokser og promotor Robert Larsen, den tyske stald Team Sauerland og den danske stald Euro Event.

Professionelle kampe

Referencer 
 Rankings 

Mandlige boksere fra Danmark
Punkt 22 (film)

Punkt 22 er en amerikansk satirisk krigsfilm fra 1970 instrueret af Mike Nichols. Filmen er baseret på Joseph Hellers roman af samme navn.

Handling 

Kaptajn Yossarian (Alan Arkin) gør tjeneste i United States Air Force og er under 2. verdenskrig udstationeret på en luftbase på øen Pianosa i Middelhavet. Sammen med andre på basen deltager Yossarian i en række farlige togter og efter at have set sine venner blive dræbt, søger han at finde en mulighed for at blive hjemsendt. Yossarian forsøger forgæves at overtale sin overordnede oberst Cathcart (Martin Balsam) til at hjemsende ham, men obersten forøger i stedet hele tiden det antal missioner, der giver ret til hjemsendelse. Yossarian foregiver, at han er blevet skør, men heller ikke dette virker, da Doctor Daneeka (Jack Gilford) henviser til "Punkt 22"", der foreskriver, at et besætningsmedlem "ville være skør, hvis han fløj flere missioner, og normal hvis han ikke fløj flere; men såfremt han var normal skulle han deltage i missionerne. Hvis han deltog i missionerne, ville han være skør og skulle derfor ikke deltage, men hvis han ikke deltog, ville han være normal, og så skulle han". I denne forskruede logik efter Punkt 22 iagttager Yossarian de forskellige personer på flyvebasen, der hver især finder måder at komme gennem krigen på..

Modtagelse 
Punkt 22 fik en lunken modtagelse af kritikerne og publikum ved premieren i 1970. Filmen indspillede en del mindre end den tilsvarende "sorte" krigskomedie MASH fra samme år. På tidspunktet for filmens premiere herskede en betydelig krigstræthed i det amerikanske samfund som følge af problemerne i Vietnamkrigen, og filmpublikum svigtede generelt krigsfilm i denne periode, bortset fra MASH og Patton På trods af kritikken og den manglende kommercielle succes blev filmen nomineret til en BAFTA Award for bedste fotografering, og filmen er siden blevet en kultfilm og fremstår i dag med forholdsvis høj rating hos eksempelvis IMDb og Rotten Tomatoes.

Medvirkende (i udvalg) 
Alan Arkin – John Yossarian
Jon Voight – Milo Minderbinder
Orson Welles – Dreedle
Martin Sheen – Dobbs
Art Garfunkel – Nately
Charles Grodin – Aarfy Aardwark
Richard Benjamin – Danby
Anthony Perkins – A.T. Tappman
Martin Balsam – Cathcart
Bob Newhart – Major Major

Noter

Eksterne Henvisninger 

Amerikanske film fra 1970
Komediefilm fra USA
Film baseret på bøger
Anti-krigsfilm
Film instrueret af Mike Nichols